Doložka finančných, ekonomických, environmentálnych vplyvov
 a vplyvov na zamestnanosť

	1. Odhad dopadov na verejné financie

Návrh na podpísanie a uzatvorenie dohôd nebude mať negatívny vplyv na verejné financie.

	2. Odhad dopadov na obyvateľov, hospodárenie podnikateľskej sféry a iných právnických osôb

	Uplatňovaním dohôd sa eliminuje nadmerné daňové zaťaženie, odstraňuje zdanenie toho istého príjmu dvakrát, v záujme zdanenia príjmu vo forme úrokov z úspor v krajine rezidencie skutočného vlastníka príjmu. Ďalším, nemenej dôležitým prínosom dohôd je spravodlivé daňové zaťaženie, snaha, aby daňový systém vytváral rovnaké podmienky pre tuzemské aj zahraničné fyzické osoby v rámci členských krajín EÚ. Význam týchto dohôd spočíva i v rozvoji spolupráce daňových administratív pri predchádzaní daňovým únikom. 

	3. Odhad dopadov na životné prostredie

Návrh na podpísanie a uzavretie predmetných dohôd nemá vplyv na životné prostredie.

	4. Odhad dopadov na zamestnanosť

	Tým, že dohody eliminujú nadmerné daňové zaťaženie, napomáhajú rozvoju hospodárskych vzťahov v rámci členských štátov Európskej únie a zároveň vytvárajú priaznivejšie prostredie pre nárast podnikateľských aktivít, čo súčasne predpokladá rast zamestnanosti a tvorbu nových pracovných miest.